CELEX: 31997D0525
Language: ro
Date: 1997-07-09 00:00:00
Title: Decizia Comisiei din 9 iulie 1997 de stabilire a unei reglementări tehnice comune privind cerințele de racordare pentru echipamentele terminale destinate aplicațiilor cu profil de acces generic (GAP) ale standardului European de radiocomunicație fără fir (DECT)Text cu relevanță pentru SEE.

13/Volumul 21
            
            
               RO
            
            
               Jurnalul Ofícial al Uniunii Europene
            
            
               257
            
         31997D0525
   
               L 215/52
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 9 iulie 1997
   de stabilire a unei reglementări tehnice comune privind cerințele de racordare pentru echipamentele terminale destinate aplicațiilor cu profil de acces generic (GAP) ale standardului European de radiocomunicație fără fir (DECT)
   (Text cu relevanță pentru SEE)
   (97/525/CE)
   COMISIA COMUNITĂȚILOR EUROPENE,
   având în vedere tratatul de înființare al Comunității Europene,
   având în vedere Directiva 91/263/CEE a Consiliului din 29 aprilie 1991 privind apropierea legislațiilor statelor membre în materie de echipamente terminale de telecomunicații, inclusiv recunoașterea reciprocă a conformității acestora (1) astfel cum a fost modificată prin Directiva 93/68/CEE (2), în special articolul 6 alineatul (2) a doua liniuță,
   întrucât Comisia adoptă măsura identificând tipul de echipamente terminale pentru care este necesară o reglementare tehnică comună, precum și declarația asociată privind sfera de aplicare a acesteia;
   întrucât trebuie adoptate standardele armonizate corespunzătoare,sau părți din acestea care să pună în aplicare cerințele esențiale urmând a fi transformate în reglementări tehnice comune;
   întrucât, pentru a asigura continuitatea accesului pe piețe al fabricanților, este necesar să se adopte dispoziții tranzitorii privind echipamentele aprobate în conformitate cu Decizia 95/525/CE a Comisiei (3);
   întrucât este cazul să se abroge Decizia 95/525/CE cu efect la sfârșitul perioadei de tranziție;
   întrucât reglementarea tehnică comună adoptată de prezenta decizie este conformă cu avizul Comitetului de aprobare a echipamentelor pentru telecomunicații (ACTE),
   ADOPTĂ PREZENTA DECIZIE:
   Articolul 1
   (1)   Prezenta decizie se aplică echipamentelor terminale radio DECT (standardul european de radiocomunicație fără fir) care operează în banda de frecvență 1 880-1 900 MHz destinate conectării directe sau indirecte la rețeaua publică de telecomunicații și care intră în sfera de aplicare a standardului armonizat identificat la articolul 2 alineatul (1) din prezenta decizie.
   (2)   Prezenta decizie stabilește o reglementare tehnică comună care acoperă cerințele în cazul aplicațiilor cu profil de acces generic (GAP) pentru echipamentele terminale menționate la alineatul (1).
   Articolul 2
   (1)   Reglementarea tehnică comună cuprinde standardul armonizat elaborat de organismul de standardizare cu competențe de punere în aplicare, în măsura posibilului, a cerințelor esențiale menționate la articolul 4 literele (d), (e) și (f) din Directiva 91/263/CEE. Trimiterea la standard este stabilită în anexă.
   (2)   Echipamentele terminale reglementate de prezenta decizie respectă reglementarea tehnică comună menționată la alineatul (1), îndeplinesc cerințele esențiale menționate la articolul 4 literele (a) și (b) din Directiva 91/263/CEE și îndeplinesc cerințele oricărei alte directive aplicabile, în special Directivele 73/23/CEE (4) și 89/336/CEE (5) ale Consiliului.
   Articolul 3
   Organismele notificate desemnate cu îndeplinirea procedurilor menționate la articolul 9 din Directiva 91/263/CEE folosesc sau asigură folosirea, în ceea ce privește echipamentele terminale menționate la articolul 1 alineatul (1) din prezenta decizie, a standardului armonizat menționat la articolul 2 alineatul (1) în termen de șase luni de la data notificării prezentei decizii.
   Articolul 4
   (1)   Decizia 95/525/CE se abrogă cu efect după șase luni de la data notificării prezentei decizii.
   (2)   Echipamentele terminale aprobate în Decizia 95/525/CE pot fi în continuare introduse pe piață și date în funcțiune cu condiția ca o astfel de aprobare să fie acordată nu mai târziu de șase luni de la data notificării prezentei decizii.
   Articolul 5
   Prezenta decizie se adresează statelor membre.
   
      Adoptată la Bruxelles, 9 iulie 1997.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 128, 23.5.1991, p. 1.
   
      (2)  JO L 220, 31.8.1993, p. 1.
   
      (3)  JO L 300, 13.12.1995, p. 35.
   
      (4)  JO L 77, 26.3.1973, p. 29.
   
      (5)  JO L 139, 23.5.1989, p. 19.
   ANEXĂ
   Trimiterea la standardul armonizat aplicabil
   Standardul armonizat menționat la articolul 2 din decizie este:
   Radio equipment and systems (RES); digital enhanced cordless telecommunications (DECT); general terminal attachment requirements; telephony applications
   ETSI
   Institutul European de Standarde în Telecomunicații
   Secretariatul ETSI
   TBR 22 – ianuarie 1997
   (fără prefață)
   Informații suplimentare
   Institutul European de Standarde în Telecomunicații este recunoscut în conformitate cu Directiva 83/189/CEE a Consiliului (1).
   Standardul armonizat menționat mai sus a fost elaborat în temeiul unui mandat eliberat în conformitate cu procedurile aplicabile din Directiva 83/189/CEE a Consiliului.
   Textul integral al standardului armonizat menționat poate fi obținut de la:
   
      
   
               Institutul European de Standarde în Telecomunicații,
               650 Route des Lucioles,
               F-06921 Sophia Antipolis Cedex.
            
            
               Comisia Comunităților Europene
               DG XIII/A/2 – (BU 31 1/7),
               Rue de la Loi/Wetstraat 200,
               B-1049 Brussels.
            
         
      (1)  JO L 109, 26.4.1983, p. 8.